মজার বিষয় হল, এহেন প্যাটেলকেই আরএসএস এবং মোদি সরকার আদর্শ হিসেবে গ্রহণ করেছে। প্যাটেল কংগ্রেসী ছিলেন। মহাত্মা গান্ধীর অন্ধ ভক্ত ছিলেন এবং ভারতের প্রথম প্রধানমন্ত্রী পন্ডিত জওহরলাল নেহরুর কমরেড ছিলেন। আরএসএস নেহরুর বিরুদ্ধে প্যাটেলকে সবসময় তাতানোর চেষ্টা করে গিয়েছে, যুক্তি খাঁড়া করার চেষ্টা করে গিয়েছে যে, নেহরুর চাইতে অনেক বেশি যোগ্য প্রধানমন্ত্রী হতে পারতেন প্যাটেল। দেশ অন্যরকম হতে পারত। প্রথম কয়েকমাস অনবরত নেহরুকে কালিমালিপ্ত করার চেষ্টা চলেছে। প্রমাণ করার চেষ্টা চলেছে, দেশ যা কিছুর জন্য ভুগছে তার জন্য দায়ী নেহরু। ভারতের দুই প্রবাদপ্রতীমকে ইতিহাস বিচার করবে। কিন্তু ইতিহাস আরএসএসকে কখনও ক্ষমা করবে না।